íoo Institució Catalana d'Historia Natural 



Generalment, sempre viu en els arbres, sobre tot dalt dels 

 pins. Es bastant rar. 



Mus ratus, L.; ri. v. rata. — Abunda bastant. 

 — musculus, L.; n. v. ratolí. — Abundantíssim en les palli- 

 ces, graners, estables, etc. 



Mus sylvaticus, L.; n. v. rata de bosch. — Viu en els camps, 

 boscos, entre les verdices y sembrats, etc. No es gaire abun- 

 dant. 



Lepus cuniculus, L.; n. v. conill. — Encara abunda bastant 

 en els serrats, cap a les montanyes. En el pla escasseja. 



Lepus timidus, L.; n. v. llebre. — En el pla es rara; de tant 

 en tant, y sobre tot a l'hivern, en baixen algunes del cim del 

 Montseny, Farell, etc, aont hi són encara abundants. 



Cavia porcellus, L.; v. n. conill por qui. — No existeix en estat 

 selvatge. Se'l té en els corrals, puix fa fugir les rates. 



Paquiderms 



Sus scropha, L>; n. v. sanglà, porch singlar. — Desaparegut' 

 del Vallès; fins a l'any 1870, encara se'n trobaven en els boscos 

 de Sant Fost, y cap a l'Ubach, Cairaty Sant Llorenç del Munt; 

 però ara'n queden molt pochs, y únicament en Les Guilleries 

 se'n pot veure algun. 



Sus domesticus, var. del S. scropha, L.; n. v. porch casolà. — 

 Desde fa alguns anys, els pagesos y comparets s'han donat a 

 criar-ne pel gran consum que se'n fa. Abans sols en tenia 

 generalment cada casa pel gasto. 



Solípeds o Ungulats 



Equus caballus, L.; n. v. cavall, euga. — En la comarca ape- 

 nes hi ha ningú que's dediqui a la cria. En la Plana de Vich 

 sí que hi ha algunes masies que'n tenen. A l'estiu les envien 

 al Montseny a péixer, formant aquelles eugaçades que tots 

 els excursionistes hauran vist en dita montanya. 



Equus asinus, L,; n. v. ase, burro. — No s'emplea gaire en 

 aquesta comarca. Pera'ls treballs del camp està més en boga 

 l'ús dels matxos y mules, híbrids procedents del creuament 

 d'aquestes dues espècies. 



